# ארתור רמבו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ארתור רמבו

ארתור רמבּוֹ (20 באוקטובר 1854 - 10 בנובמבר 1891), משורר צרפתי.

ארתור רמבו נולד בשנת 1854 בעיר שרלוויל (כיום שרלוויל-מזייה) שבמחוז הארדנים בצפון מזרח צרפת. כבר בגיל 15, רימבו שהיה צעיר חסר מנוח, הצטיין בלמודיו בכל המקצועות ובעיקר בספרות. הוא כתב חרוזים מקוריים בצרפתית, חיבר דיאלוגים בלטינית וזכה בפרסים רבים.

רמבו שלח את שיריו למשורר פול ורלן בפריז שהתלהב בעיקר משירו "הספינה השיכורה", שהיה יצירת המופת של רמבו. ורלן הזמין את רמבו לפריז בספטמבר, 1871. הוא הציג אותו בפני ויקטור הוגו ובפני משוררים אחרים שגמרו את ההלל על שירתו. רמבו התגורר תקופה קצרה בביתו של ורלן בפריז. מכאן התפתחה ביניהם מערכת יחסים הומוסקסואלית. ורלן התאהב מהר מאוד ברמבו, העלם המתבגר. הם בילו את זמנם בחיי בוהמה, חיי רחוב ובתי קפה, שתו משקאות משכרים ועישנו חשיש. בשנת 1872 עזב ורלן את אשתו את בנו ונסע עם רמבו ללונדון, ואחר כך לבריסל. ביולי, 1873, בתחנת הרכבת של בריסל, ורלן שהיה שתוי, ירה ברמבו ופצע אותו בפרק כף ידו. רמבו שחשש לחייו הזמין את המשטרה. ורלן נעצר ונידון לשתי שנות מאסר. רמבו חזר לעיר מולדתו וסיים את ספרו "עונה בגיהינום" שבו תיאר את חייו עם ורלן.

רמבו וורלן נפגשו בפעם האחרונה בגרמניה בשנת 1875. אך רמבו נטש את השירה והחליט להתעשר כדי להיות יום אחד סופר ומשורר בלתי תלוי. הוא יצא לחיי נדודים באירופה. בשנת 1876 התגייס לצבא ההולנדי כדי לנסוע לאינדונזיה. אחר כך ערק מן הצבא וחזר לפריז. הוא נסע לאי קפריסין, ובשנת 1880 התיישב בעיר עדן. בשנת 1884 הפך לסוחר בכלי נשק בעיר הרר שבאביסיניה (כיום אתיופיה).

רמבו סבל מדלקת בברכו הימנית שמאוחר יותר אובחנה כסרטן. בשנת 1891 הוא חזר לעיר מרסיי שבדרום צרפת, ונכנס לבית חולים שבו כרתו את רגלו הימנית. רמבו נפטר במרסיי באותה שנה כתוצאה מהרעלת דם.

בשנת 1886 פרסם ורלן את קובץ שיריו של רמבו. השפעתו של רמבו חדרה לספרות, למוזיקה ולאמנות המודרניות.

## [עריכה] כתבי רמבו בעברית

- שירים פרוזה מכתבים , ארתור רמבו, תרגם מצרפתית, הוסיף הערות ואחרית דבר - משה בן-שאול, קשב לשירה, תל אביב, 2005.
- המקוללים , משירי שארל בודלר, פול ורלן, ארתור רימבו, הביאם לדפוס יונה דוד, עקד, תל אביב, 1961.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: ארתור רמבו

- ביוגרפיה של רמבו (אנגלית)

- השיר הסטירי "סונט על החור של התחת", אחד ממסכת "שירי השטות", נכתב ב- 1871, מתוך אתר "דג אנונימי".

מקור: http://he.wikipedia.org../../../%D7%90/%D7%A8/%D7%AA/%D7%90%D7%A8%D7%AA%D7%95%D7%A8_%D7%A8%D7%9E%D7%91%D7%95.html

קטגוריה: משוררים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Bosanski
- Català
- Česky
- Deutsch
- Ελληνικά
- Esperanto
- Español
- Eesti
- فارسی
- Suomi
- Français
- Galego
- Ido
- Italiano
- 日本語
- ქართული
- Latviešu
- Nederlands
- Norsk (bokmål)
- Polski
- Português
- Română
- Русский
- Slovenčina
- Српски / Srpski
- Svenska
- Tagalog
- Türkçe
- O'zbek
- 中文